**२०७२ साल फागुन ६ गते बिहिबारका** **दिन बसेको मन्त्रिपरिषद्को बैठकबाट देहायका मन्त्रालयबाट प्राप्त प्रस्तावका सम्बन्धमा गरेका निर्णयको मुख्य व्यहोरा निम्नबमोजिम छन :**

1. कृषि विकास मन्त्रालय– रा.प.प्रथम श्रेणीको सहसचिव (प्रा) पदमा प्रकाशकुमार सन्जेलसमेतलाई बढुवा नियुक्ति गर्ने ।
2. परराष्ट्र मन्त्रालय– सन् २०१६ मा न्यूयोर्कमा हुने निर्वाचनमा Committee on the Elimination of Discrimination Against Women, CEDAW समितिको सदस्य (२०१७ देखि २०२० सम्म) पदका लागि महिला अधिकारकर्मी श्री वन्दना राणालाई नेपालका तर्फबाट उम्मेदवारका रूपमा प्रस्तुत   
   गर्ने ।
3. वन तथा भू-संरक्षण मन्त्रालय– रा.प.प्रथम श्रेणीको सहसचिव (प्रा) पदमा महेश्वर ढकाललाई बढुवा नियुक्ति गर्ने ।
4. सामान्य प्रशासन मन्त्रालय– राजपत्रांकित प्रथम श्रेणीको सहसचिव पदमा बाबुराम गौतमसमेतलाई बढुवा नियुक्ति गर्ने ।
5. सामान्य प्रशासन मन्त्रालय– राजपत्रांकित प्रथम श्रेणीको सहसचिव पदमा दिपककुमार श्रेष्ठलाई बढुवा नियुक्ति तथा पदस्थापन गर्ने ।

**द्रष्टव्यः निर्णयसँग सम्बन्धित अन्य थप विवरणहरू आवश्यक परेमा सम्बन्धित मन्त्रालयबाटै उपलव्ध हुनेछ ।**

**२०७२ साल फागुन 4 गते मङ्गलबारका** **दिन बसेको मन्त्रिपरिषद्को बैठकबाट देहायका मन्त्रालयबाट प्राप्त प्रस्तावका सम्बन्धमा गरेका निर्णयको मुख्य व्यहोरा निम्नबमोजिम छन :**

|  |  |
| --- | --- |
|  | प्रधानमन्त्री तथा मन्त्रिपरिषद्को कार्यालय– भूकम्पबाट प्रभावित संरचनाको पुननिर्माण सम्बन्धी सार्वजनिक खरिद कार्यविधि, 2072 स्वीकृत गर्ने । |
|  | उद्योग मन्त्रालय– राजपत्रांकित प्रथम श्रेणीको पदमा चूर्णबहादुर ‌ओलीसमेतलाई नियुक्ति एवं पदस्थापना गर्ने। |
|  | कानुन, न्याय तथा संसदीय मामिला मन्त्रालय– सहन्यायाधिवक्ता श्री खगराज पौडेललाई नेपाल न्याय सेवाको राजपत्रांकित विशिष्ट श्रेणीको पदमा बढुवा गरी महान्यायाधिवक्ताको कार्यालयको नायव महान्यायाधिवक्ताको पदमा पदस्थापन गर्ने । |
|  | कानुन, न्याय तथा संसदीय मामिला मन्त्रालय– न्याय सेवा आयोगको सिफारिश बमोजिम नेपाल न्याय सेवा अन्तर्गत राजपत्रांकित प्रथम श्रेणीका मणिराम ओझासमेतका अधिकृतहरुलाई सरुवा गर्ने । |
|  | कानुन, न्याय तथा संसदीय मामिला मन्त्रालय– नेपाल न्याय सेवा, कानून समूहका सुशिल कोइरालासमेत राजपत्रांकित द्वितीय श्रेणीका अधिकृतहरुलाई राजपत्रांकित प्रथम श्रेणीको पदमा बढुवा नियुक्ति गरी पदस्थापन गर्ने । |
|  | कृषि विकास मन्त्रालय– राजपत्रांकित प्रथम श्रेणीको पदमा राजाराम अधिकारीसमेतलाई नियुक्ति एवं पदस्थापना गर्ने। |
|  | जनसंख्या तथा वातावरण मन्त्रालय– वातावरण संरक्षण (चौथो संशोधन) नियमावली, २०७२ को मस्यौदा स्वीकृत गर्ने विषयको प्रस्ताव मन्त्रिपरिषद्, विधेयक समितिमा छलफल गरी समितिको निर्णयबमोजिम गर्ने । |
|  | जनसंख्या तथा वातावरण मन्त्रालय– इम्जा हिमतालको पानीको सतह ३ मिटर भन्दा बढीले घटाउने कार्यमा नेपाली सेनालाई संलग्न गराउने । |
|  | परराष्ट्र मन्त्रालय– राजपत्राङ्कित प्रथम श्रेणीको सह-सचिव पदमा भृगु ढुङ्गानासमेतलाई बढुवा नियुक्ति दिई पदस्थापन गर्ने । |
|  | परराष्ट्र मन्त्रालय–  क. सम्माननीय प्रधानमन्त्री श्री के.पी. शर्मा ओलीको नेतृत्वमा छिमेकी मित्रराष्ट्र भारतको राजकीय भ्रमणमा जाने नेपाली प्रतिनिधिमण्डल तोक्ने।  ख. उपर्युक्त भ्रमणका लागि लाग्ने अनुमानित खर्चको रकम अर्थ मन्त्रालयले परराष्ट्र मन्त्रालयको नाममा एकमुष्ठ निकासा दिने।  ग. भ्रमणदलका सदस्यहरुका लागि आतेजाते हवाई टिकट राष्ट्रिय ध्वजावाहक नेपाल एयरलायन्सबाट सिधै खरिद गर्ने।  घ. भ्रमणको सिलसिलामा खर्च गर्दा कुनै शीर्षकमा बढी खर्च हुन गएमा बचत भएको शीर्षकबाट खर्च गरी हिसाब मिलान गर्ने वा बचत भएको शीर्षकबाट कुनै छुट शीर्षकमा खर्च गर्न सकिने अख्तियारी दिने।  ङ. सम्माननीय प्रधानमन्त्रीको राजकीय भ्रमणकामा नेपाल सरकारलाई कुनै प्रकारको आर्थिक दायित्व नपर्ने गरी उद्योगी व्यापारीहरुको टोली संलग्न गराउन स्वीकृति दिने।  च. उपर्युक्त भ्रमणलाई भारत सरकारले "राजकीय भ्रमण (State Visit)" भएको जानकारी नेपाली राजदूतावास, नयाँ दिल्ली मार्फत् प्राप्त भएको हुँदा सम्माननीय प्रधानमन्त्रीको प्रस्थान र आगमनका बखत राजकीयस्तरको मर्यादा कायम गर्न आवश्यक पर्ने प्रवन्ध गृह मन्त्रालयले मिलाउने। |
|  | परराष्ट्र मन्त्रालय– सार्कको परराष्ट्र मन्त्रीस्तरीय 37 औं बैठक (Inter-Summit Session) पोखरामा गर्ने। |
|  | भूमिसुधार तथा व्यवस्था मन्त्रालय – बाँधा श्रम (निषेध र पुनःस्थापन) सम्बन्धी विधेयक तर्जुमा गर्न सैद्धान्तिक स्वीकृति दिने । |
|  | महिला, बालबालिका तथा समाज कल्याण मन्त्रालय– बाल विवाह अन्त्यका लागि राष्ट्रिय रणनीति, २०७२ स्वीकृत गर्ने विषयको प्रस्ताव मन्त्रिपरिषद्, सामाजिक समितिमा छलफल गरी समितिको निर्णयबमोजिम गर्ने । |
|  | रक्षा मन्त्रालय– नेपाली सेनामा रिक्त प्राविधिक महासेनानी दर्जामा प्राविधिक प्रमुख सेनानी प्रकाश मानन्धरलाई पदोन्नति गरी पदस्थापन गर्ने । |
|  | रक्षा मन्त्रालय– नेपाली सेनाका मृत सिपाही कुल बहादुर घर्ती र सिपाही शालिराम सिलबालको नजिकको हकवालालाई दश/दश लाख रुपैया राहत उपलव्ध गराउने । |
|  | रक्षा मन्त्रालय– नेपाली सेनाको संगठन संरचनामा रहेका केही युनिटहरुको नाम परिवर्तन गर्न स्वीकृति दिने । |
|  | वन तथा भू-संरक्षण मन्त्रालय–रा.प.प्रथम श्रेणीको सहसिचव (प्रा) पदमा धनञ्जय पौडेलसमेतलाई बढुवा नियुक्ति गर्ने । |
|  | शिक्षा मन्त्रालय– विद्यालय बाहिर रहेका बालबालिकासम्बन्धी एसिया सम्मेलनमा माननीय शिक्षामन्त्रीले वक्ताको रूपमा भाग लिने । |
|  | सङ्‍घीय मामिला तथा स्थानीय विकास मन्त्रालय–राजपत्रांकित प्रथम श्रेणीको सहसिचव (प्रा) पदमा पवनकुमार श्रेष्ठलाई बढुवा नियुक्ति गर्ने । |
| 1. धन | सङ्‍घीय मामिला तथा स्थानीय विकास मन्त्रालय– निर्वाचन क्षेत्र विकास कार्यक्रम (सञ्चालन कार्यविधि) (एघारौं संशोधन) नियमावली, 2072 स्वीकृत गर्ने । |
|  | सङ्‍घीय मामिला तथा स्थानीय विकास मन्त्रालय– निर्वाचन क्षेत्र पूर्वाधार विशेष कार्यक्रम (सञ्चालन कार्यविधि) (सातौं संशोधन) नियमावली, 2072 स्वीकृत गर्ने । |
|  | सहरी विकास मन्त्रालय– राजपत्रांकित प्रथम श्रेणी सहसचिव वा सो सरह पदमा रामचन्द्र दंगाललाई नियुक्ति गर्ने । |
|  | सामान्य प्रशासन मन्त्रालय– कानुन तर्जुमाको कार्य समाप्त भएपछि ती पदहरू प्रादेशिक संरचनाको दरवन्दीमा समायोजन हुने गरी कानुन, न्याय तथा संसदीय मामिला मन्त्रालयको दरवन्दी हेरफेर एवं सो को दरवन्दी र सङ्गठन संरचना स्वीकृति गर्ने । |
|  | सिंचाइ मन्त्रालय– जल उत्पन्न प्रकोप नियन्त्रण विभागको नाम परिवर्तन गरी जल उत्पन्न प्रकोप व्यवस्थापन विभाग कायम गर्ने । |
|  | सिंचाइ मन्त्रालय– सिनियर डिभिजनल इन्जिनियर महेश्वर नरसिंह के.सी. र आत्माराम रायलाई रा.प.प्रथम श्रेणी, सुपरिटेण्डेण्ट इन्जिनियर पदमा बढुवा नियुक्ति गर्ने । |
|  | सूचना तथा सञ्चार मन्त्रालय– नेपाल पत्रकार महासंघको आन्तरिक स्रोतबाट रु. ५० लाख सम्मको नयाँ गाडी खरिद गर्दा नियमानुसार लाग्ने कर महसुल बापतको रकम महासंघलाई उपलब्ध गराउने । |
|  | स्वास्थ्य मन्त्रालय–भारतको नयाँ दिल्लीमा हुने कार्यक्रममा माननीय स्वास्थ्यमन्त्रीको सहभागिता स्वीकृत गर्ने । |
|  | स्वास्थ्य मन्त्रालय–   1. हाल व्यवस्थापिका-संसदमा विचाराधिन रहेको मनमोहन अधिकारी स्वास्थ्य विज्ञान प्रतिष्ठानका सम्बन्धमा व्यवस्था गर्न बनेको विधेयकमा प्रस्तावित मनमोहन अधिकारी स्वास्थ्य विज्ञान प्रतिष्ठानको सञ्चालन सम्बन्धमा राय सुझाव दिन देहाय बमोजिमको एक सुझाव समिति गठन गर्ने – 2. डा. गुणराज लोहनी (अधिकृत एघारौं तह), स्वास्थ्य मन्त्रालय – संयोजक 3. उपसचिव, शिक्षा मन्त्रालय – सदस्य 4. उपसचिव, अर्थ मन्त्रालय – सदस्य 5. उपसचिव, कानुन, न्याय तथा संसदीय मामिला मन्त्रालय – सदस्य 6. उपसचिव, सार्वजनिक खरिद अनुगमन कार्यालय – सदस्य 7. प्रतिनिधि, नेपाल चार्टर्ड एकाउन्टेन्स संस्था (ICAN) – सदस्य 8. उपसचिव, (सम्बन्धित शाखा) स्वास्थ्य मन्त्रालय – सदस्य सचिव 9. उपरोक्त सुझाव समितिको कार्यविवरण (TOR) देहायबमोजिम हुनेछ – 10. मनमोहन मेमोरियल सामुदायिक अस्पताल (प्रस्तावित मनमोहन अधिकारी स्वास्थ्य विज्ञान प्रतिष्ठान) लाई नेपाल सरकारद्वारा सञ्चालन गर्ने सम्भावना र उपाय सम्बन्धमा सो संस्थाको भौतिक सम्पत्ति, ऋण एवं दायित्व, शेयरको अवस्थालगायतका विषयमा विस्तृत अध्ययन विश्लेषण गरी राय सुझाव पेश गर्ने । 11. उपरोक्तअनुसार नेपाल सरकारले विशेष व्यवस्था गरी सञ्चालन गर्नु पर्ने अवस्थामा सोको कानुनी एवं व्यवहारिक पक्ष, सम्पत्तिको खरिद व्यवस्था, दायित्वको फरफारक र सञ्चालनको व्यवस्थापनको विश्लेषण गरी यसबाट अन्यत्र पर्न सक्ने सम्भावित असर, प्रभाव र सान्दर्भिकता बारेमा समेत विवेचना गरी सुझाव पेश गर्ने । 12. समितिको कार्यावधी कार्य प्रारम्भ गरेको मितिले १५ दिनको हुनेछ । |
|  | नेपालको संविधानको धारा 296 को उपधारा (6) बमोजिम संवत् २०72 साल असोज 15 गते आह्वान गरिएको व्यवस्थापिका-संसद्को चालु अधिवेशन संवत् 2072 साल फागुन 5 गते बेलुकी 10.00 बजेदेखि अन्त्य गर्न नेपालको संविधानबमोजिम सम्माननीय प्रधानमन्त्रीमार्फत सम्माननीय राष्ट्रपतिसमक्ष सिफारिस गर्ने । |
|  | "मेरो धरहरा म बनाउँछु" भन्ने अभियानसहित धरहरा पुननिर्माणको सम्माननीय प्रधानमन्त्रीबाट भएको आह्वानलाई आजको मन्त्रिपरिषद् बैठकले अपनत्व ग्रहण र समर्थन गर्दै सो सम्बन्धमा देहायबमोजिम गर्ने –   1. उक्त अभियानको लागि नेपाल र विदेशमा रहेका सम्पूर्ण नेपालीहरूको स्वैच्छिक सहभागिता र योगदानको लागि औपचारिक आह्वान गर्ने । 2. यस प्रयोजनमा सङ्कलन हुने योगदान रकम जम्मा गर्न राष्ट्रिय पुनर्निर्माण प्राधिकरणले मिति 2072।11।5 भित्रै अलग्गै कोष खडा गर्न बैंक खाता खोल्ने व्यवस्था मिलाउने । यस कोषमा जम्मा भएको रकम कोष व्यवस्थापन गर्ने निकायले मासिक रूपमा कोषको अवस्थाको र योगदानकर्ताको नाम नामेसीसहितको विवरण सार्वजनिक गर्ने । 3. सम्माननीय प्रधानमन्त्रीबाट घोषणा एवं प्रस्ताव भएअनुसार उक्त कोषमा मन्त्रिपरिषद्का सबै सदस्यहरूले एक महिनाको पारिश्रमिक योगदान गर्ने । 4. संस्कृति, पर्यटन तथा नागरिक उड्डयन मन्त्रालयले धरहरा पुननिर्माण सम्बन्धमा डिजाइन, लागत ईस्टिमेट, निर्माण, जग्गा अधिग्रहणलगायतको विस्तृत कार्ययोजना एक महिनाभित्र मन्त्रिपरिषद्‍मा पेश गर्ने । |

**द्रष्टव्यः निर्णयसँग सम्बन्धित अन्य थप विवरणहरू आवश्यक परेमा सम्बन्धित मन्त्रालयबाटै उपलव्ध हुनेछ ।**